CELEX: C2006/294/110
Language: da
Date: 2006-12-02 00:00:00
Title: Sag T-264/06: Sag anlagt den 22. september 2006 — DC-HADLER NETWORKS mod Kommissionen

2.12.2006   
            
            
               DA
            
            
               Den Europæiske Unions Tidende
            
            
               C 294/53
            
         Sag anlagt den 22. september 2006 — DC-HADLER NETWORKS mod Kommissionen
   (Sag T-264/06)
   (2006/C 294/110)
   Processprog: fransk
   Parter
   
      Sagsøger: DC-HADLER NETWORKS SA (Bruxelles, Belgien) (ved avocat L. Muller)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Sagen antages til realitetsbehandling, og der gives sagsøgeren medhold
            
         
               —
            
            
               Den anfægtede retsakt annulleres.
            
         Søgsmålsgrunde og væsentligste argumenter
   Sagsøgeren i denne sag er bydende i udbuddet for projektet EuropeAid/122742/C/SUP/RU med titlen »Social integration of the Disabled in Privolzhsky Federal Okrug — Supply of social integration and rehabilitation-related equipment for the disabled and IT and office equipment for the information network« som led i det nationale handlingsprogram Tacis 2003 (1). Ved skrivelse af 20. juni 2006 underrettede Kommissionen sagsøgeren om, at dennes bud var blevet antaget for partierne 1, 2 og 4. Imidlertid sendte Kommissionen den 14. juli en skrivelse til sagsøgeren med underretning om, at den ordregivende myndighed havde besluttet at annullere udbuddet og ikke at underskrive kontrakten med sagsøgeren, fordi der havde været utilstrækkelig konkurrence. Under denne sag har sagsøgeren nedlagt påstand om annullation af den i denne skrivelse indeholdte beslutning.
   Til støtte for sin påstand har sagsøgeren fremført to søgsmålsgrunde.
   Den første søgsmålsgrund vedrører tilsidesættelse af væsentlige formkrav, idet den begrundelse, Kommissionen har fremført for sin beslutning om ikke at tildele sagsøgeren kontrakten, ikke kan anses for tilfredsstillende. Sagsøgeren gør gældende, at det først var på dennes anmodning i den skrivelse, der er sendt til Kommissionen den 17. juli 2006, at Kommissionen ved skrivelse af 27. juli 2006 præciserede, at dens beslutning var truffet i henhold til artikel 101 i Rådets forordning nr. 1605/2002 (2). Efter sagsøgerens opfattelse giver Kommissionens begrundelse for den omtvistede beslutning ikke mulighed for at efterprøve, hvilke grunde der har foranlediget den til at omgøre sin tidligere beslutning om at tildele sagsøgeren kontrakten. Sagsøgeren har anført, at denne mangel på præcision i begrundelsen fra Kommissionens side er så meget desto væsentligere som Kommissionen har omgjort sin tidligere officielle beslutning.
   Den anden søgsmålsgrund vedrører tilsidesættelse af artikel 253 EF. Sagsøgeren er af den opfattelse, at Kommissionen ved at tilbagekalde udbuddet på grund af manglende konkurrence har begået en åbenbar og grov fejl ved at anføre en urigtig og ufuldstændig begrundelse, da sagsøgeren tidligere har opnået mange kontrakter, skønt sagsøgeren var den eneste bydende.
   
      (1)  Program baseret på forordning (EF, Euratom) nr. 99/2000 af 29.12.1999 om bistand til partnerstater i Østeuropa og Centralasien (EFT 2000 L 12, s. 1).
   
      (2)  Forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248. s. 1).